Indikation Virksomt stof Begrundelse for og forklaring af anvendelse

Anæstetika, analgetika og stoffer anvendt i forbindelse med anæstesi

Sedation og præmedicinering (og antagonisme) Acepromazin Formål: Præmedicinering forud for fuld bedøvelse, mild sedation Alternativer: Detomidin, romifidin, xylazin, diazepam, midazolam Specifikke fordele: Acepromazin har vist sig at nedsætte risikoen for anæstesidødsfald. Virkemåde (på det limbiske system) og unik sedationskvalitet kan ikke opnås med alpha-2-agonist-sedativer (detomidin, romifidin og xylazin) eller med benzodiazepiner (diazepam, midazolam)

Atipamezol Formål: α-2-Adrenoceptor-antagonist anvendes til at ophæve virkningen af α-2-agonister Alternativer: Ingen Specifikke fordele: Kun til behandling af hypersensitive individer og overdosis. Akutmedicin. Anvendes specifikt i tilfælde af respirationsdepression

Diazepam Formål: Præmedicinering og induktion af anæstesi. Let (benzodiazepin) beroligende med minimale kardiovaskulære og respiratoriske bivirkninger. Krampestillende, uundværlig til behandling af krampeanfald Alternativer: Acepromazin, detomidin, romifidin, xylazin, midazolam, primidon, phenytoin Specifikke fordele: Er efter moderne medicinske standarder en uundværlig bestanddel af protokollerne for anæstesiinduktion, især for dyr af hestefamilien. Anvendes med ketamin til induktion af anæstesi og giver en afslappende effekt, som muliggør en god induktion og intubation. Virkemåden (indvirker på GABA-receptor) og den unikke beroligende effekt uden kardiorespiratorisk depression kan ikke opnås med α-2-agonist-sedativer (detomidin, romifidin og xylazin) eller acepromazin

Flumazenil Formål: Reverterende stof til intravenøs brug i forbindelse med benzodiapiner. Revertering af benzodiapiners virkninger ved opvågning fra fuld intravenøs anæstesi (TIVA) Alternativer: Sarmazenil Specifikke fordele: Har en anden virkemåde end sarmazenil, hvilket giver supplerende metoder til revertering fra benzodiapiner ved slutningen af TIVA. Sarmazenil er en partiel invers agonist for benzodiazepinreceptorer, mens flumazenil er en antagonist, der kompetitivt inhiberer benzodiazepins bindingssted på GABA-receptoren

Midazolam Formål: Præmedicinering og induktion af anæstesi. Let (benzodiazepin) beroligende med minimale kardiovaskulære og respiratoriske bivirkninger. Krampestillende, til behandling af krampeanfald, især hos voksne heste med tetanus Alternativer: Acepromazin, detomidin, romifidin, xylazin, diazepam, primidon, phenytoin Specifikke fordele: Ligner diazepam, men er vandopløseligt og derfor egnet til intravenøs injektion og uundværlig til intravenøs infusion sammen med anæstetika. Kortere virkningstid end diazepam. Bedre egnet til føl end diazepam Krampestillende, til behandling af krampeanfald, især hos voksne heste med tetanus — bedre til brug over flere dage end diazepam, da det er vandopløseligt Anvendes med ketamin til induktion af anæstesi og giver en afslappende effekt, som muliggør en god induktion og intubation Virkemåden (indvirker på GABA-receptor) og den unikke beroligende effekt uden kardiorespiratorisk depression kan ikke opnås med α-2-agonist-sedativer (detomidin, romifidin og xylazin) eller acepromazin

Naloxon Formål: Opioid-antidot, akutmedicin Alternativer: Ingen Specifikke fordele: Der findes ingen alternativer

Propofol Formål: Anæstetika til intravenøs brug. Induktion af anæstesi hos føl Alternativer: Sevofluran eller isofluran Specifikke fordele: Anæstetikum til injektion, hurtig udskillelse. Ifølge nyere rapporter er den kardiovaskulære stabilitet og kvaliteten af opvågningen langt bedre end ved inhalationsanæstesi

Sarmazenil Formål: Benzodiazepin-antagonist Alternativer: Flumazenil Specifikke fordele: Fuldstændig revertering af sedation med benzodiazepin påkrævet efter infusion under fuld intravenøs anæstesi. Sammenlignet med andre potentielle kandidater til listen over uundværlige stoffer er der bredest klinisk erfaring med sarmazenil

Tiletamin Formål: Dissociativt anæstetikum, ligner ketamin, anvendes især til anæstesi i felten. Anvendes i kombination med zolazepam Alternativer: Ketamin Specifikke fordele: Anvendelse i kombination med zolazepam er uundværlig i tilfælde, hvor der ikke er adgang til inhalationsanæstetika, som f.eks. anæstesi i felten. Kombineret anvendelse er også essentiel, hvis anæstesi med ketaminkombinationer er for kortvarig. Anvendes typisk ved kastration, laryngotomi, periost-stripping, fjernelse af cyster eller knuder, behandling af faciale frakturer, anlæggelse af gipsbandage og behandling af navlebrok

Zolazepam Formål: Beroligende middel af typen benzodiazepin, anvendes især til anæstesi i felten i kombination med tiletamin Alternativer: Diazepam eller midazolam Specifikke fordele: Beroligende middel af typen benzodiazepin, som har en længere virkningstid end både diazepam og midazolam. Anvendelse med tiletamin er uundværligi tilfælde, hvor der ikke er adgang til inhalationsanæstetika, som f.eks. anæstesi i felten. Kombineret anvendelse er essentiel, hvis anæstesi med ketaminkombinationer er for kortvarig. Anvendes typisk ved kastration, laryngotomi, periost-stripping, fjernelse af cyster eller knuder, behandling af faciale frakturer, anlæggelse af gipsbandage og behandling af navlebrok

Hypotension eller respirations-stimulation under anæstesi Dobutamin Formål: Behandling af hypotension under anæstesi Alternativer: Dopamin Specifikke fordele: Positiv inotrop terapi, er sandsynligvis mere udbredt end dopamin, men præferencerne varierer. Heste udvikler normalt hypotension under anæstesi, og opretholdelse af normalt blodtryk har vist sig at reducere forekomsten af alvorlig postoperativ rhabdomyolyse. Dobutamin er uundværlig ved bedøvelse af heste med flygtige anæstetika

Dopamin Formål: Behandling af hypotension under anæstesi Alternativer: Dobutamin Specifikke fordele: Dopamin anvendes til heste, der ikke reagerer på dobutamin. Til føl foretrækkes dopamin frem for dobutamin. Er ligeledes nødvendig til behandling af intraoperativ bradyarytmi, der er resistent over for atropin

Efedrin Formål: Behandling af hypotension under anæstesi Alternativer: Dopamin, dobutamin Specifikke fordele: Nødvendig i de tilfælde, hvor dopamin og dobutamin ingen virkning har. Et unikt sympatomimetikum, der har en strukturel lighed med adrenalin. Det er umuligt at gøre brug af katekolaminers virkning på specifikke receptorer i hestekroppen uden at ty til brugen af en række katekolaminer, som hver især er aktive på en bestemt receptortype. Efedrin, som stimulerer frigørelsen af noradrenalin fra nerveenderne og dermed øger hjertets kontraktilitet og afhjælper hypotension, anvendes derfor, når dobutamin og dopamin er uden virkning. Virkningen af efedrin varer fra få minutter til flere timer, og stoffet er effektivt efter en enkelt intravenøs injektion, hvorimod dobutamin og dopamin kun virker få sekunder eller minutter og skal gives ved infusion.

Glycopyrrolat Formål: Forebyggelse af bradykardi. Antikolinergikum. Antikolinergika er vigtige for forebyggelse af parasympatiske virkninger, som f.eks. bradykardi, og anvendes rutinemæssigt ved øjen- og luftvejskirurgi Alternativer: Atropin Specifikke fordele: Glycopyrrolat har begrænset central virkning og er bedre egnet til heste, der er ved bevidsthed (før og efter anæstesi) end atropin

Noradrenalin (norepinephrin) Formål: Hjertesvigt. Infusion til behandling af hjertesvigt hos føl Alternativer: Ingen Specifikke fordele: Dyrets katekolamin-receptorprofil reagerer præcist på lægemidler, der er virksomme forskellige steder. Der anvendes derfor en række katekolaminer, der i større eller mindre grad udelukkende virker på de adrenerge receptorer, til at opnå en præcis virkning.Noradrenalin virker først og fremmest på alpha-1-receptorer med henblik på en vasokonstriktorisk effekt på ateriolerne og øger dermed blodtrykket og opretholder den centrale cirkulation. Hos føl er noradrenalin ofte det eneste katekolamin, der er effektivt til behandling af hypotension

Analgesi Buprenorphin Formål: Analgesi, anvendes med sedativer til beroligelse. Alternativer: Butorphanol, fentanyl, morfin og pethidin Specifikke fordele: Opioid-analgetikum, partiel μ-agonist. μ-Receptor-aktivitet giver bedre analgesi end κ-agonist-opioider, som f.eks. butorphanol. Analgetikum med lang virkningstid. Da det er en partiel agonist, er der kun ringe risiko for afhængighed og respiratorisk depression. Opioider med lang og kort virkningstid har forskellige indikationer, det er derfor nødvendigt med mere end et stof som alternativ

Fentanyl Formål: Analgesi Alternativer: Butorphanol, buprenorphin, morfin og pethidin Specifikke fordele: μ-Agonist-opioid, μ-receptor-aktivitet giver bedre analgesi end κ-agonist-opioider, som f.eks. butorphanol. Meget korttidsvirkende, idet det hurtigt omsættes og udskilles. Fentanyl er det eneste opioid til heste, der er velegnet til infusion, og som kan gives som plaster. Yderst effektivt til smertebehandling

Morfin Formål: Analgesi Alternativer: Butorphanol, buprenorphin, pethidin og fentanyl Specifikke fordele: Opioid-analgetikum, ren μ-agonist. μ-Receptor-aktivitet giver den bedste analgesi. Anvendes med sedativer til at berolige, anvendes til epiduralanæstesi. Analgetikum med middellang virkningstid. Morfin er den μ-opioid-agonist, der har den bedste opløselighed til epidural indgivelse. Morfin indgivet på denne måde giver en langtidsvirkende analgesi med få systemiske virkninger. Denne teknik er almindelig anvendt i moderne veterinærmedicin til behandling af stærke perioperative og kroniske smerter

Pethidin Formål: Analgesi Alternativer: Butorphanol, buprenorphin, morfin og fentanyl Specifikke fordele: Opioid-analgetikum, μ-agonist, der er ca. 10 gange svagere end morfin. Korttidsvirkende opioid, som har vist sig at være effektivt til behandling af spasmodisk kolik hos heste. Eneste opioid med spasmolytiske egenskaber. Mere sedation og mindre ekscitation end med andre opioider til heste

Muskelrelaksantia og dermed forbundne stoffer Atracurium Formål: Muskelafslappende i forbindelse med anæstesi Alternativer: Guaifenesin Specifikke fordele: Ikke-depolariserende neuromuskulært blokerende middel. Neuromuskulære blokerende midler anvendes navnlig inden for øjenkirurgi og dyb abdominal kirurgi. Edrophonium er nødvendig til revertering. De kliniske støttedata for atracurium og edrophonium er de mest omfattende.

Edrophonium Formål: Revertering af muskelrelaksation med atracurium. Alternativer: Ingen Specifikke fordele: Kolinesterase hæmmer, uundværlig til revertering af neuromuskulær blokade. Edrophonium har færrest bivirkninger af de kolinesterase hæmmere, der anvendes til heste

Guaifenesin Formål: Muskelafslappende i forbindelse med anæstesi Alternativer: Atracurium Specifikke fordele: Uundværligt alternativ til α-2/ketamin-behandling af heste, hvor α-2-agenser og ketamin kontraindiceres, som f.eks. hos heste, der ikke reagerer på disse agenser, eller heste, der har vist tegn på bivirkninger i forbindelse med tidligere indgift. Uundværlig i kombination med ketamin og α-2-agenser til særlig sikker anæstesi i felten, hvor der ikke er udviklet effektive alternative intravenøse teknikker

Inhalationsanæstetika Sevofluran Formål: Inhalationsanæstesi til heste med benbrud og andre ortopædiske skader samt maskeinduktion hos føl Alternativer: Isofluran Specifikke fordele: Sevofluran er et flygtigt anæstetikum, der i begrænset omfang metaboliseres og hurtigt udskilles. Selv om der i EU er fastsat MRL for isofluran, er isofluran ikke altid egnet til anæstesi af dyr af hestefamilien, fordi ekscitation i forbindelse med opvågningen kan føre til, at hesten brækker et ben. Sevofluran er uundværlig til visse former for hestekirurgi, hvor der kræves en rolig opvågning. Det har vist sig, at opvågningen efter sevofluran er roligere og mere kontrolleret. Det foretrækkes derfor frem for isofluran til heste med benfrakturer og andre ortopædiske skader. Desuden er sevofluran uundværlig til maskeinduktion af anæstesi hos føl, da det ingen irriterende virkning har i modsætning til isofluran, som virker irriterende og derfor fremkalder hoste og apnø

Lokalanæstetika Bupivacain Formål: Lokal anæstesi Alternativer: Lidocain Specifikke fordele: Langtidsvirkende lokalanæstetikum. Lang virkningstid nødvendig i forbindelse med perioperativt analgesi og behandling af kroniske stærke smerter, som f.eks. laminitis. Bupivacain er et lokalanæstetikum med en længere virkningstid end det almindelig anvendte lidocain. Lidocain alene fremkalder ca. en times lokalanæstesi. Tilførsel af adrenalin kan forlænge virkningen til to timer, men der er risiko for afskæring af den lokale blodforsyning, og denne kombination er derfor ikke egnet i en række tilfælde. Bupivacain giver 4-6 timers lokalanæstesi og er derfor betydeligt bedre egnet til postoperativt analgesi og til behandling af laminitis, fordi en enkelt injektion ofte er tilstrækkelig. Af hensyn til dyrevelfærden er det vigtigt at undgå injektioner, der skal gives hver time, hvilket er tilfældet med lidocain. Kortere virkende lokalanæstetika egner sig ikke, da de kræver hyppige gentagne injektioner med deraf følgende risiko for bivirkninger, og de er dermed uacceptable af dyrevelfærdshensyn

Oxybuprocain Formål: Lokalanæstesi til anvendelse i øjet Alternativer: Ingen Specifikke fordele: Bredest klinisk erfaring med oxybuprocain sammenlignet med andre potentielle kandidater til listen over uundværlige stoffer

Prilocain Formål: Lokalanæstesi forud for intravenøs kateterisation Alternativer: Ingen Specifikke fordele: I særlige præparater (eutektisk blanding af lokalanæstetika) til lokal applikation på huden, hvor det absorberes intradermalt på 40 min. Anvendes til at lette intravenøs katerisation, navnlig hos føl

Anti-inflammatoriske stoffer

Corticosteroider Triamcinolonacetonid Formål: Indgives i led mod degenerative ledlidelser og slidgigt Alternativer: Methylprednisolon Specifikke fordele: Har andre cellevirkninger og biosyntetiske virkninger end methylprednisolon, der er alternativ ved indgivelse af corticosteroider i led; triamcinolon er chondroprotektivt og fremmer bruskreparation. Mere effektiv end systemiske behandlinger (NSAID'er og chondroitinsulfat) og andre (ikke-corticosteroide) intraartikulære behandlinger til bekæmpelse af inflammation i led, smerter og lamhed ved akutte og kroniske ledlidelser, særlig degenerative ledlidelser og slidgigt. Eneste effektive ikke-kirurgiske behandling af subchondrale knoglecyster

Flumethason Formål: Systemisk corticosteroidbehandling med kort virkningstid, f.eks. behandling mod stød, inflammation og allergi Alternativer: Dexamethason, prednisolon Specifikke fordele: Har andre kliniske virkninger end alternativer med hurtigere virkning, længere virkning og større effektivitet. Har en anden virkemåde end alternativer (ingen nævneværdig mineralcorticoid aktivitet)

Anti-endotoksiner Pentoxifyllin Formål: Systemisk og oral behandling af endotoksæmi. Laminitis Alternativer: Flunixin, acepromazin Specifikke fordele: Endotoksæmi: Har en anden virkemåde (methyleret xanthinderivativ-phosphodiesterase-inhibitor) og andre kliniske virkninger end alternativ (flunixin). Øger endotoksinmedieret frigivelse af pro-inflammatoriske cytokiner og leukotriener fra makrofager og neutrofiler, reducerer systemisk respons over for endotoksiner Laminitis. Har en anden virkemåde med hensyn til blodgennemstrømning til tåen end alternativ (acepromazin); reducerer blodets viskositet og forbedrer blodgennemstrømning til tåen

Polymyxin B Formål: Systemisk behandling for endotoksæmi kombineret med alvorlig kolik og andre sygdomme i mave- og tarmkanalen Alternativer: Flunixin, bismuthsubsalicylat Specifikke fordele: Har en anden virkemåde (endotoksinbinding) end systemisk alternativ (flunixin), virkning indtræder tidligere i den endotoksin-inducerede kaskade. Har anden bindingsmekanisme, anden administrationsvej og andet virkningssted end det orale alternativ bismuth. Hjælper til at forebygge initiering af inflammationskaskade ved at binde endotoksiner og forebygge binding til Toll-lignende receptorer

Lægemidler mod kardiovaskulære sygdomme

Amiodaron Formål: Antiarytmetisk stof. Systemisk og oral behandling af hjerteflimmer samt supraventrikulær og ventrikulær tachycardia Alternativer: Quinidinsulfat, procainamid, propranolol Specifikke fordele: Har en anden virkemåde end alternativer (klasse III antiarytmetisk stof). Der foreligger ny evidens for, at amiodaron er effektivt og sikkert ved hjerteflimmer og er bedre end alternativet quinidinsulfat; effektivt til forskellige typer arytmi, herunder ventrikulær arytmi

Allopurinol Formål: Behandling af neonatal iskæmisk reperfusionsskade Alternativer: Vitamin E Specifikke fordele: Har en anden virkemåde end alternativet til reperfusionsskader; allopurinol er en xanthinoxidaseinhibitor, der hæmmer produktion af frie radikaler under reperfusion efter iskæmi

Vasopressin Formål: Behandling af kredsløbssvigt hos føl og voksne dyr Alternativer: Dopamin/dobutamin Epinephrin Specifikke fordele: Specifik agonist, der virker via V1-receptorer. Har en anden virkemåde end de øvrige godkendte blodtrykregulerende stoffer: epinephrin (en adrenergisk receptoragonist) og dopamin/dobutamin (D1-5-receptor, der regulerer hjertets ydelse og spændingen i blodkarrene). Anvendes i situationer, hvor dopamin/dobutamin og epinephrin ikke har været anvendt med succes og der er behov for en anden farmakologisk tilgang

Digoxin Formål: Behandling af hjertesvigt Alternativer: Ingen Specifikke fordele: Digoxin er desuden den eneste behandling mod bivirkninger ved quinidinbehandling

Quinidinsulfat og quinidingluconat Formål: Behandling af hjertearytmi Alternativer: Procainamid, propanolol Specifikke fordele: Antiarytmetisk stof. Sjælden, men vigtig behandlingsform, forskellig virkemåde er nødvendig til forskellige typer af arytmi. Den foretrukne behandling mod hjerteflimmer

Procainamid Formål: Behandling af hjertearytmi Alternativer: Quinidinsulfat og quinidingluconat, propanolol Specifikke fordele: Antiarytmetisk stof. Sjælden, men vigtig behandlingsform, forskellig virkemåde er nødvendig til forskellige typer af arytmi

Propranolol Formål: Behandling af hjertearytmi Alternativer: Quinidinsulfat og quinidingluconat, procainamid Specifikke fordele: Antihypertensiv; anvendes fordi det også har en vis antiarytmetisk virkning. Sjælden, men vigtig behandlingsform. På grund af hjertearytmis forskellige patofysiologier er det nødvendigt at disponere overen række forskelligtvirkende lægemidler for at kunne behandle den pågældende lidelse. Anvendelse af disse lægemidler består normalt i en enkelt behandling med henblik på retablering af den normale rytme. Kun i sjældne tilfælde er det nødvendigt at gentage behandlingen

Kramper

Phenytoin Formål: Krampestillende behandling til føl. Behandling af rhabdomyolyse. Behandling af hanetrit (stringhalt) Alternativer: Diazepam, primidon, dantrolennatium (mod rhabdomyolyse) Specifikke fordele: Uundværligt krampestillende middel til føl. Phenytoin tilføjes normalt til behandlingen af anfald, hvis primidom/phenobarbital ikke kan regulere anfaldene. Phenytoin er et calciumkanalblokerende stof, som er nyttigt i behandlingen af tilbagevendende former for rhabdomyolyse

Primidon Formål: Krampestillende behandling til føl Alternativer: Diazepam, phenytoin Specifikke fordele: Primidon gives som opfølgning på diazepambehandling eller som alternativ hertil

Gastrointestinale stoffer

Bethanechol Formål: Behandling af ileus, behandling af gastroduodenal forsnævring hos føl, behandling af tilbagevendende colonobstipation hos voksne individer Alternativer: Metoclopramid, erythromycin Specifikke fordele: Betanechol er en muskarin kolinergisk agonist, som stimulerer acetylkolinreceptorerne på de gastrointestinale glatte muskler og får dem til at trække sig sammen. Det er påvist, at dette forbedrer tømningen af mave og tarm. Det er påvist, at såvel betanechol som metoclopramid har en gavnlig virkning i behandlingen af postoperativ ileus

Codein Formål: Behandling af diarré Alternativer: Bismuthsubsalicylat Specifikke fordele: Har en anden virkemåde end bismuthsubsalicylat. Opioidt motilitetsregulerende stof, der er rettet mod μ-receptorerne i tarmen, og som giver en effektiv symptomkontrol af ikke-infektiøs diarré, især hos føl. Anvendes ofte i kombination med loperamid. Da virkemåden ligner loperamids, giver den en synergivirkning

Loperamid Formål: Behandling af diarré hos føl Alternativer: Bismuthsubsalicylat Specifikke fordele: Har en anden virkemåde end bismuthsubsalicylat. Opioidt motilitetsregulerende stof, der er rettet mod μ-receptorerne i tarmen, og som giver en mere effektiv symptomkontrol af ikke-infektiøs diarré hos føl end andre stoffer. Anvendes ofte i kombination med codein. Da virkemåden ligner codeins, giver den en synergivirkning

Metoclopramid Formål: Behandling af postoperativ ileus Alternativer: Bethanechol, erythromycin Specifikke fordele: Metoclopramid er et benzamidsubstitut med adskillige virkemekanismer: 1) Det er en dopamidreceptorantagonist, 2) det øger frigørelsen af acetylkolin fra indre kolinergiske neuroner og 3) det har en adrenergisk blokerende virkning. Det er virksomt til genoprettelse af den gastrointestinale balance efter en operation, eftersom det mindsker volumen, hyppigheden og varigheden af gastrisk refluks. Metraclopramid er et prokinetisk lægemiddel, som er mere virksomt i det proksimale gastrointestinale system. Det er påvist, at såvel betanechol som metoclopramid har en gavnlig virkning i behandlingen af postoperativ ileus

Phenoxy-benzamin Formål: Behandling af diarré; colitis Alternativer: Bismuthsubsalicylat, flunixin Specifikke fordele: Har en anden virkemåde (alpha-1-antagonist og antisekretorisk stof) end andre godkendte behandlinger og codein. Giver nyttig symptomkontrol ved diarré og colitis

Propanthelinbromid Formål: Antiperistaltisk Alternativer: Atropin, lidocain, som gives fortyndet intrarektalt som lavement Specifikke fordele: Propanthelinbromid er et syntetisk kvaternært ammoniumantikolinergikum, som hæmmer gastrointestinal motilitet og spasmer og mindsker mavesyresekretionen. Det hæmmer også virkningen af acetylkolin ved de postganglioniske nerveender i det parasympatiske nervesystem. Dets virkning er atropinlignende, men af længere varighed (6 timer). Propanthelinbromid er vigtigt til mindskning af peristalsis for at undgå rektalskade under rektal palpation eller til undersøgelse og behandling af en potentiel rektalskade, hvor det kan være vanskeligt at gennemføre et effektivt lidocainlavement

Ranitidin Formål: Mavesårsforebyggelse hos nyfødte Alternativer: Omeprazol Specifikke fordele: Har en anden virkemåde end omeprazol. Administrationsvejen (intravenøst) har ekstra fordele i forhold til alle andre lægemidler mod måvesår, da disse indgives oralt. Intravenøst ranitidinpræparat er uundværligt til føl uden gastrointestinal motilitet, der er en gruppe med høj risiko for mavesår

Sucralfat Formål: Mavesårsforebyggelse hos nyfødte Alternativer: Omeprazol Specifikke fordele: Har en anden virkemåde end omeprazol og har en værdifuld ekstra forebyggende virkning over for mavesår. Har en unik virkemåde (binder sig til slimhinder), der stabiliserer fysiske læsioner

Rhabdomyolyse

Dantrolennatrium Formål: Behandling af rhabdomyolyse. Behandling af malign hypertermi under anæstesi Alternativer: Phenytoin Specifikke fordele: Dantrolen har en muskelafslappende virkning ved direkte anvendelse på muskler og hæmmer calciumfrigørelsen fra det sarkoplasmiske retikulum og forårsager således en dissociation af eksitations-kontraktionskoblingen. Det er påvist, at såvel phenytoin og dantrolennatrium er nyttige i behandlingen af tilbagevendende former for rhabdomyolyse

Antimikrobielle stoffer

Infektioner med Klebsiella spp. Ticarcillin Formål: Infektioner med Klebsiella spp. Alternativer: Ingen Specifikke fordele: Særligt antibiotikum ved infektioner med Klebsiella spp.

Infektioner med Rhodococcus equi Anzithromycin Formål: Behandling af infektioner med Rhodococcus equi Alternativer: Erythromycin Specifikke fordele: Almindelig behandling i kombination med rifampicin, som bedre tåles af føl end erythromycin

Rifampicin Formål: Behandling af infektioner med Rhodococcus equi Alternativer: Ingen Specifikke fordele: Behandling af Rhodococcus equi i kombination med erythromycin eller anzithromycin. Den foretrukne behandling

Septisk arthritis Amikacin Formål: Behandling af septisk arthritis Alternativer: Gentamicin eller andre aminoglykosider Specifikke fordele: Tåles bedre af føl end gentamicin eller andre aminoglykosider

Respiratoriske lægemidler

Ambroxol Formål: Surfaktantstimulation hos for tidligt fødte føl Alternativer: Ingen Specifikke fordele: Der findes ingen alternativer

Budesonid Formål: Corticosteroid, der inhaleres, til bekæmpelse af allergiske lungelidelser Alternativer: Beclomethason Specifikke fordele: Behandling med corticosteroid, der inhaleres, forårsager mindre adrenocortical suppression med hurtigere tilbagevenden til normalfunktion efter behandlingens afslutning og færre systemiske bivirkninger end systemisk corticosteroidbehandling på grund af den begrænsede systemiske absorption. Inhalering giver mulighed for reducerede doser og lokal indgivelse af høje koncentrationer af det virksomme stof og dermed større effektivitet. Især nyttigt til bekæmpelse af milde til moderate lidelser og langvarig vedligeholdelsesbehandling. Der kræves supplerende stoffer med større styrke og en anden virkningsvarighed end beclomethason for at titrere dosen baseret på klinisk respons og for at give optimal sygdomsbekæmpelse. Budesonids styrke ligger mellem beclomethason og fluticason

Fluticason Formål: Corticosteroid, der inhaleres, til bekæmpelse af allergiske lungelidelser Alternativer: Beclomethason Specifikke fordele: Behandling med corticosteroid, der inhaleres, forårsager mindre adrenocortical suppression med hurtig retablering efter behandlingens afslutning og færre systemiske bivirkninger end systemisk corticosteroidbehandling på grund af den begrænsede systemiske absorption. Inhalering giver mulighed for lokal indgivelse af høje koncentrationer af det virksomme stof og dermedstørre effektivitet. Især nyttigt til bekæmpelse af milde til moderate lidelser og langvarig vedligeholdelsesbehandling. Der kræves supplerende stoffer med større styrke og en anden virkningsvarighed end beclomethason for at titrere dosen baseret på klinisk respons og for at give optimal sygdomsbekæmpelse. Fluticason er 50 % stærkere end beclomethason og har længere halveringstid (6 timer mod 2,8 timer) og har dermed ekstra fordele i alvorligere og refraktære tilfælde

Ipratropiumbromid Formål: Bronchodilation Alternativer: Ingen Specifikke fordele: Antikolinergisk virkning. Nødvendig behandlingsform, da den i visse tilfælde er mere effektiv end β-agonister

Oxymetazolin Formål: Behandling af nasale ødemer Alternativer: Phenylephrin Specifikke fordele: α-Adrenoceptoragonist med stærke vasokonstriktoriske egenskaber, som foretrækkes frem for phenylephrin på grund af dets længerevarende virkning

Antiprozoale stoffer

Isometamidium Formål: Behandling af equine protozoal myeloencephalitis Alternativer: Pyrimethamin Specifikke fordele: I nogle tilfælde er sygdommen ikke refraktær over for pyrimethaminbehandling, hvorfor der er behov for et alternativ

Ponazuril Formål: Behandling af equine protozoal myelitis (Sarcocystis neurona) Alternativer: Isometamidium, pyrimethamin Specifikke fordele: Har en anden virkemåde end andre godkendte stoffer, nyttigt som alternativ behandling, hvis sygdommen er refraktær over for andre behandlinger. Færre tilfælde af bivirkninger (diarré) end ved behandlinger med pyrimethamin/sulfonamid; større klinisk effektivitet end isometamidium og pyrimethamin

Pyrimethamin Formål: Behandling af equine protozoal myeloencephalitis Alternativer: Isometamidium Specifikke fordele: En helbredelsesprocent på mindst 75 ved brug i forbindelse med sulfadiazinsulfonamid

Ophthalmiske lægemidler

Okulære sår Aciclovir Formål: Behandling af okulære sår (antiviralt lægemiddel). Lokalanvendelse Alternativer: Idoxuridin Specifikke fordele: Både aciclovir og idoxuridin har vist sig at være lige virksomme i behandlingen af ulcerøs herpetisk keratitis

Idoxuridin Formål: Behandling af okulære sår (antiviralt lægemiddel). Lokalanvendelse Alternativer: Aciclovir Specifikke fordele: Både aciclovir og idoxuridin har vist sig at være lige virksomme i behandlingen af ulcerøs herpetisk keratitis

Glaukom Phenylephrin Formål: Behandling af glaukom, epiphora, nasale ødemer og miltsygdomme Alternativer: Tropicamid (mod glaukom), ellers ingen Specifikke fordele: Både phenylenphrin og tropicamid har vist sig at være lige virksomme i behandlingen af glaukom

Tropicamid Formål: Behandling af glaukom. Lokalanvendelse Alternativer: Phenylephrin Specifikke fordele: Både phenylenphrin og tropicamid har vist sig at være lige virksomme i behandlingen af glaukom

Dorzolamid Formål: Behandling af glaukom. Lokalanvendelse Alternativer: Latanoprost, timololmaleat Specifikke fordele: Dets særlige virkemåde, som carboanhydrasehæmmer. Vigtig behandlingsform

Latanoprost Formål: Behandling af glaukom. Lokalanvendelse Alternativer: Dorzolamid, timololmaleat Specifikke fordele: Dets særlige virkemåde som prostaglandin F2α-analog. Vigtig behandlingsform

Timololmaleat Formål: Behandling af glaukom. Lokalanvendelse Alternativer: Dorzolamid, latanoprost Specifikke fordele: Dets særlige virkemåde som non-selektiv beta-adrenergisk receptorblokerende stof forårsager vasokonstriktion, som igen mindsker øjets kammervand. Vigtig behandlingsform

Cyclosporin A Formål: Immunosuppressivt stof, der anvendes i behandlingen af autoimmune øjensygdomme. Alternativer: Ingen Specifikke fordele: Der findes ingen alternativer

Ketorolac Formål: Behandling af smerter og inflammation i øjet, non-steroid anti-inflammatoriske lægemiddel, øjendråber, lokalanvendelse Alternativer: Ingen Specifikke fordele: Størst klinisk erfaring med ketoralac i forhold til andre potentielle kandidater til listen over uundværlige stoffer

Ofloxacin Formål: Behandling af øjeninfektioner, der er resistente over for almindeligt anvendte ophthalmiske antibiotikabehandlinger Alternativer: Ingen Specifikke fordele: Størst klinisk erfaring med ofloxacin i forhold til andre potentielle kandidater til listen over uundværlige stoffer. Sammenlignet med almindeligt anvendte ophthalmiske antibiotikabehandlinger bør ofloxacin kun anvendes som reserveantibiotikum i individuelle tilfælde

Fluorescein Formål: Diagnostisk redskab ved corneal ulceration, lokalanvendelse Alternativer: Rose bengal Specifikke fordele: Rose bengal har en vis antiviral virkning, mens fluorescein ikke har nogen signifikant virkning på virusformering. Det betyder, at diagnostisk anvendelse af rose bengal forud for viral kultur kan udelukke et positivt resultat. Derfor er fluorescein det foretrukne diagnostiske redskab, når der er planlagt viral kultur

Rose bengal Formål: Diagnostisk redskab ved tidlig hornhindeskade, lokalanvendelse Alternativer: Fluorescein Specifikke fordele: Rose bengal er det foretrukne diagnostiske redskab til konstatering af meget tidlig hornhindeskade

Hyperlipaemia

Insulin Formål: Behandling af hyperlipaemia anvendt i kombination med glukosebehandling, diagnosticering af metaboliske forstyrrelser Alternativer: Ingen Specifikke fordele: Der findes ingen alternativer

Svampeinfektioner

Griseofulvin Formål: Systemisk antifungal anvendelse. Behandling mod ringorm Alternativer: Ingen Specifikke fordele: Peroralt tilført griseofulvin har en god virkning mod trichophyton, microsporum og epidermophyton

Ketoconazol Formål: Systemisk antifungal anvendelse. Behandling af fungal pneumoni og luftsækmykose Alternativer: Ingen Specifikke fordele: Størst klinisk erfaring med ketoconazol i forhold til andre potentielle kandidater til listen over uundværlige stoffer

Miconazol Formål: Behandling af svampeinfektioner i øjet Alternativer: Ingen Specifikke fordele: Anvendes lokalt i det angrebne øje, bredere antifungal virkning og/eller mindre irritation end ved andre antifungale stoffer

Nystatin Formål: Behandling af gærinfektioner i øjne og kønsorganer Alternativer: Ingen Specifikke fordele: Særlig virksom mod gærinfektioner

Billeddiagnosticering

Radiofarma-ceutisk middel Tc99-m Formål: Scintigrafi Alternativer: Ingen Specifikke fordele: Er den mest følsomme billeddiagnosticeringsmetode til identifikation af tidlig knoglesygdom og frakturer — mere følsom end radiografi. Giver mulighed for kvantificering og for billeder af steder, der ikke kan røntgenfotograferes. Uundværlig billedteknik, der beskytter præstationshestes velfærd via tidlig påvisning af skader og forebyggelse af katastrofale frakturer. Tc99-m's korte halveringstid (6,01 timer) resulterer i hurtig clearance af påviselig radioaktivitet (< 72 timer) fra hesten

Diverse

Carbamazepin Formål: Headshaking-syndrom Alternativer: Ingen Specifikke fordele: Carbamazepin fungerer som krampestillende middel med natriumkanalblokerende virkninger. Anvendes primært til behandling og diagnostisk bekræftelse af trigeminusneuralgi (headshaking-syndrom)

Cyproheptadin Formål: Headshaking-syndrom Alternativer: Ingen Specifikke fordele: Heste med tegn på fotisk headshaking reagerer godt på behandling med antihistaminet cyproheptadin. Foruden antihistaminvirkningen har cyproheptadin antikolinergisk virkning og er en 5-hydroxytryptamin(serotonin)-antagonist. Adfærden svækkes sædvanligvis inden for et døgn efter starten på cyproheptadinbehandlingen og begynder ofte igen inden for et døgn efter behandlingens ophør. Der er ikke andre antihistaminer, der er effektive for eliminering af headshaking

Domperidon Formål: Agalactia hos hopper Alternativer: Ingen Specifikke fordele: Dopaminantagonist og øger prolactinproduktionen Oxytocin er uegnet som alternativ, fordi det mindsker frem for at øge mælkeproduktionen, hvilket er formålet med domperidonbehandling. Dertil kommer, at ocytocin kan frembringe abdominale smerter, når det anvendes i store doser

Gabapentin Formål: Neuropatiske smerter Alternativer: Buprenorphin, fentanyl, morfin, pethidin Specifikke fordele: Har en anden virkemåde og et andet virkningssted end alternative godkendte stoffer. GABA-lignende stof, der blokerer calciumkanaler og hæmmer dannelse af nye synapser. Ny behandling mod neuropatiske smerter, hvor der foreligger evidens, der tyder på ekstra kliniske fordele i smertekontrol i forbindelse med neuropati, f.eks. fodsmerter, laminitis og mavesmerter

Hydroxyethyl-stivelse Formål: Colloidal volumensubstitution Alternativer: Ingen Specifikke fordele: Praktisk og lettilgængeligt alternativ til blod eller plasma

Imipramin Formål: Farmakologisk fremkaldt ejakulation hos hingste med ejakulatoriske dysfunktioner Alternativer: Ingen Specifikke fordele: Der findes ingen alternativer

Thyrotropin-frigørende hormon Formål: Diagnosestof, der anvendes til at fastslå thyroid- og hypofyseforstyrrelser Alternativer: Ingen Specifikke fordele: Der findes ingen alternativer

Bariumsulphat Formål: Radiografisk kontraststof, der anvendes ved kontrastundersøgelser af øsofagus og det gastrointestinale system Alternativer: Ingen Specifikke fordele: Der findes ingen alternativer

Iohexol Formål: Radiografisk kontraststof, der anvendes til undersøgelser af de nedre urinveje, arthrografi, myelografi, sino- eller fistulografi og dacryocystografi Alternativer: Iopamidol Specifikke fordele: Ikke-ionisk, lavosmolært kontraststof. Både iohexol og iopamidol er lige brugbare